Frances Conroy

Frances Conroy (s. 13. marraskuuta 1953 Monroe, Georgia) on yhdysvaltalainen näyttelijä. 

Conroy opiskeli Neighborhood Playhousessa ja Juilliard Schoolissa. Hän saavutti mainetta teatteriesiintyjänä jo 1970-luvun kuluessa, mutta teki Broadway-debyyttinsä vasta vuonna 1980. 

Sittemmin Conroylla on ollut lukuisia tunnettuja rooleja muiden muassa elokuvissa Rikoksia ja rikkomuksia (1989) ja Uneton Seattlessa (1993).

Conroyn tunnetuin rooli lienee Ruth Fisher televisiosarjassa Mullan alla, josta hänet on palkittu Golden Globella vuonna 2003; hän oli lisäksi ehdolla Emmy-palkinnon saajaksi vuosina 2002, 2003, 2005 ja 2006.

Aiheesta muualla 
 
 

Yhdysvaltalaiset näyttelijät
SAG-palkinnon saajat
Vuonna 1953 syntyneet
Elävät henkilöt